iOS 17 और नए मैकबुक के साथ पहला मिक्स्ड रियल्टी हेडसेट लॉन्च कर सकती है कंपनी
Apple's 'WWDC 2023' event will start from June 5, 5 जून से शुरू होगा एपल का 'WWDC 2023' इवेंट, iOS 17 और नए मैकबुक के साथ पहला मिक्स्ड रियल्टी हेडसेट लॉन्च कर सकती है कंपनी
टेक कंपनी एपल का साल का सबसे बड़ा इवेंट 'WWDC 2023' अगले महीने 5 जून से 9 जून तक होगा। चार दिन के वर्ल्डवाइड डेवलपर्स कॉन्फ्रेंस में कंपनी न्यू आईफोन, मैक और एपल वॉच के साथ नेक्स्ट जनरेशन ऑपरेटिंग सिस्टम iOS 17 पेश करेगी।
इसके अलावा एपल मिक्स्ड रियलिटी हेडसेट, 15 इंच का मैकबुक एयर और सिलिकॉन के साथ मैकबुक प्रो लॉन्च कर सकता है। हम यहां उन प्रोडक्ट्स के बारे में बता रहे हैं, जिन्हें एपल अपने इवेंट में लॉन्च कर सकता है या फिर उसके बारे में जानकारी दे सकता है।
मिक्स्ड रियल्टी हेडसेट
एपल इस साल के WWDC इवेंट में सबकी नजर मिक्स्ड रियल्टी हेडसेट पर रहेगी। एपल पिछले 7 सालों से मिक्स्ड रियलिटी हेडसेट पर काम कर रहा है। मीडिया रिपोर्ट के अनुसार, कंपनी अपने पहले मिक्स्ड रियल्टी हेडसेट को 'रियल्टी प्रो' के नाम से लॉन्च कर सकती है। हेडसेट की एक्सपेक्टेड कीमत लगभग 3000 अमेरिकी डॉलर (2.48 लाख रुपए) है।
नेक्स्ट जनरेशन ऑपरेटिंग सिस्टम iOS 17 
एपल इस इवेंट में नेक्स्ट जनरेशन ऑपरेटिंग सिस्टम iOS 17 को पेश कर सकती है। इस नए ऑपरेटिंग सिस्टम में कई नए फीचर्स देखने को मिलेंगे। मीडिया रिपोर्ट के अनुसार, कंपनी डायनेमिक आइलैंड में नए फीचर्स शामिल करेगी। इसके साथ ही एपल न्यू जर्नालिंग ऐप, हेल्थ ऐप और मूड ट्रैकर फीचर को शामिल कर सकता है।
watchOS 10, macOS 14 और iPadOS 17 पेश कर सकती है कंपनी
एपल इवेंट में watchOS 10, macOS 14 और iPadOS 17 को भी पेश कर सकती है। मीडिया रिपोर्ट के अनुसार, watchOS 10 में नए विजेट्स देखने को मिल सकते हैं।
पहला 15 इंच का मैकबुक एयर पेश कर सकता है एपल
मीडिया रिपोर्ट की माने तो एपल इस साल के इवेंट में 15 इंच का पहला मैकबुक एयर पेश कर सकता है। इसके साथ ही कंपनी 13 इंच का मैकबुक प्रो और 24 इंच का iMac पेश कर सकती है।